۲۰۱۶ز کال کې د طالبانو والیانو وژنه
کندهار ۲۰۱۶۵۵ز کال د افغانستان د کورنيو چارو وزارت او ځايي چارواکي وايي، امنیتي ځواکونو د يو لړ پوځي عملياتو په ترڅ کې په کندهار ولايت کې د طالبانو لخوا نومول شوی والي او د هغه د مرستيال په گډون د دغې ډلې ۴۳ تنه وسله وال وژلي دي. د کورنيو چارو د وزارت په خبرپاڼه کې راغلي، چې دغه کسان د يو شمېر ځانگړو عملياتو په ترڅ کې د کندهار ولايت په شاولي کوټ ولسوالۍ کې وژل شوي دي. د کورنيو چارو وزارت زياتوي، د طالبانو لخوا نومول شوی والی حيات چې په حاجي لالا مشهور دی او مرستيال يې احمدشاه همت چې په ارماني مشهور دی په ۴۳ وژل شويو کسانو کې شامل دی. د کندهار امنيه قومندان جنرال عبدالرازق هم د دغو کسانو د وژلو ادعا پر وخت ويلي يې دي، دغو کسانو د کندهارـ ارزگان لار د ترافيکو پر مخ تړلې وه چې اوس بېرته پرانيستل شوه. د کورنيو چارو وزارت د خبرپاڼې له مخې په دغو عملیاتو کې يو شمېر وسلې او مهمات هم د افغان امنيتي ځواکونو لاس ته لوېدلي دي. کورنیو چارو وزارت زیاته کړه چې حیات مشهور په حاجي لالا د طالبانو تش په نوم کندهار والي او د هغه معاون چې احمد شاه همت چې په ارماني مشهور و له خپلو ۴۳ وسله والو ترهگرو سره ووژل شو. د کندهار امنیه قومندان جنرال عبدالرازق هم ددې وگړو وژنه تایید کړې او زیاته یې کړه چې دوي د کندهار-روزگان لویه لاره یې د خلکو پرمخ تړلې وه چې اوس خلاصه شوې. دا عملیات د سهار د یکشنبې ورځ،۱۰ بجو پیل او تر مازیگر ۴ پورې یې دوام وکړ. ملا منان نیازي وژنه ملا منان نیازی د سه شنبې په ورځ ۱۳۹۵۳۵ نیټه کندهار کې د افغان امنیتي ځواکونو له خوا ووژل شو. پېښور کې د ننگرهار والي وژنه د طالبانو ترهگرې ډلې تش په نامه د ننگرهار لپاره نومول شوی والي مولوي میر احمد گل د پاکستان هېواد، پېښور ښار په سپینه وړۍ سیمه کې د نامعلومه وسله والو له خوا ووژل شو. د ملي امنیت د وخت رییس رحمت الله نبیل ویلي چې دا کس د افغانستان د ډېری وگړو قاتل و. پېښور کې د مولوي عبدالرقیب وژنه د ۱۳۹۲ل کال د پاکستان هېواد په پېښور ښار کېد مولوي عبدالرقیب د فبرورۍ په میاشت کې هغه وخت ووژل شو چې له کوره بهر راووتو. کوټه کې د نور الله هوتک وژنه د کوټې شوری غړی او نامتو طالب وسله وال ترهگر نور الله هوتک د دسټمبر میاشت، کال ۲۰۱۳ز کال د پاکستان کوېټې ښار کې نامعلومه وسله والو ووژلو. اسلام اباد-راولپېنډۍ کې د نصر الله حقاني وژنه د حقاني ترهگرې شبکې نامتو طالب قومندان او مالي مسؤل مولوي نصر الدین حقاني د پاکستان په اسلام اباد-راولپېنډۍ ښار کې هغه وخت ووژل شو چې له یوه ډوډۍ پښوونکي دوکان څخه یې ډوډۍ اخېسته.